Hos Dansk Socialrådgiverforening anerkender næstformand Ditte Brøndum, at lavere ydelser kan have en effekt. Hun mener dog, man bør fokusere mere på de sociale konsekvenser.

- Når jeg skriver lave ydelser, mener jeg kontanthjælpsloftet og integrationsydelsen. Jeg baserer det på, at Beskæftigelsesministeriets seneste tal var meget lave for, hvor mange der var kommet i arbejde. Samtidig kan vi se, at der er meget store konsekvenser af det.

Kan du forstå, hvis man får det indtryk, når man læser dit opslag, at din påstand gælder arbejdsløse generelt og ikke kun nogle bestemte grupper arbejdsløse?

- Ja, til dels, men hvis man klikker ind i artiklen, kan man jo se, at det er de her grupper, det handler om.

Anerkender du, at det virker for nogle grupper af arbejdsløse at sænke ydelserne?

- Jeg vil ikke benægte fakta om andre grupper af arbejdsløse. Men Rockwool Fonden lavede en undersøgelse i sommer, som viste, at dagpengereformen ikke gjorde så stor en forskel, som man måske havde regnet med.

Men du anerkender, at der er nogle grupper, hvor man kan sige, at det her rent faktisk har en effekt?

- Ja.

Vil du holde fast i, at lave ydelser ikke bidrager til større beskæftigelse, som du skriver i dit tweet?